[**NARAVNI DEZODORANT**](http://www.ognjic-logatec.si/naravna-kozmetika/naravni-dezodorant)

**Izdelajte si dezodorant iz kokosovega olja**  
  
Ste se že kdaj spraševali, ko ste kupovali kozmetiko, kako zapleten je postopek izdelave, še posebej, ko ste prebrali sestavine?  
  
Moram priznati, da sem tudi jaz o tem velikokrat razmišljal. Pred nedavnim pa sem naletel na recept za izdelavo naravnega dezodoranta na osnovi kokosovega olja, ki ga lahko sami izdelate doma, potrebno je samo nakupiti sestavine, ki so vse naravnega izvora in že se lahko sami lotite izdelave svojega lastnega naravnega dezodoranta. Vse sestavine se lahko kupijo v posebej specializiranih bio trgovinah. Kokosovo olje je poceni material za dezodorant.  
Potrebno je samo pazljivo sledenje postopku.   
  
Za **dezodorant z osvežilnim vonjem** potrebujete:  
- 4 žlice deviškega bio kokosovega olja Tropicai  
- 1/4 skodelice koruznega škroba  
- 1/4 skodelice sode bikarbone  
- 4 kapljice bio eteričnega olja čajevca  
- 3 kapljice bio eteričnega olja limone  
- 3 kapljice bio eteričnega olja limonske trave  
  
**Priprava**:

V manjši posodici zmešajte koruzni škrob in sodo bikarbono. Dodajte delno stopljeno kokosovo olje in eterična olja. Z nastalo zmesjo napolnite prazno posodico dezodoranta in dezodorant začnite uporabljati čez dan ali dva. Priporočamo, da ga na kožo nanesete zmerno, saj je ta zelo učinkovit že v manjših količinah.   
  
In zakaj smo tako navdušeni nad tem naravnim dezodorantom in njegovimi sestavinami? Soda bikarbona vsrka neprijetne vonjave, koruzni škrob vsrka vlago, kokosovo olje mehča kožo in deluje antibakterijsko, eterično olje čajevca deluje antimikrobno, eterični olji limone in limonske trave pa dezodorantu dasta pridih svežine. Torej več kot dovolj razlogov, da si naslednji dezodorant pripravite kar sami, v domači kuhinji ali kopalnici.